নিজস্ব প্রতিবেদন:  ইডির অ্যাকাউন্ট হ্যাক করে ভুয়ো মেল। দুদিন ধরে খানা তল্লাসির পর গ্রেফতার সফটওয়্যার বিশেষজ্ঞ অনন্তসুন্দর রঞ্জন। বাজেয়াপ্ত একাধিক গ্যাজেটস ও ব্যাঙ্ক নথি। একেই বোধহয় বলে বাঘের ঘরে ঘোগের বাসা। খোদ ইডির মেল অ্যাকাউন্ট হ্যাক! নিউটাউন থেকে গ্রেফতার সফটওয়্যার বিশেষজ্ঞ অনন্তসুন্দর। তাঁদের অ্যাকাউন্ট থেকে বিভিন্ন ব্যাঙ্ক ও  বাকি এজেন্সিতে মেল করা হচ্ছে। জানতে চাওয়া হচ্ছে গুরুত্বপূর্ণ তথ্য। অদ্ভুত এঘটনা শনিবারই নজরে আসে ইডি কর্তাদের। তদন্তে নেমে অনন্ত সুন্দর রঞ্জন নামে এক সফটওয়্যার প্রফেশনালের দিকে নজর পড়ে তদন্তকারীদের। বিধাননগর সাইবার সেল থানায় অভিযোগ দায়ের করে ইডি।  দুদিন ধরে অনন্ত সুন্দরের নিউটাউনের হাইল্যান্ড পার্কের  ফ্ল্যাটে তল্লাসি চলে। উদ্ধার হয় বহু গুরুতবপূর্ণ নথি। শেষপর্যন্ত গ্রেফতার করা হয় অনন্তসুন্দরকে। তাঁর বাড়ি থেকে একাধিক ভুয়ো নথি ও গ্যাজেটস উদ্ধার হয়েছে।